b'\n_START_ARTICLE_\nFormula 1 sezona 2012\n_START_PARAGRAPH_\nSezona Formule 1 2012 je triin\xc5\xa1estdeseta sezona Svetovnega prvenstva Formule 1 pod okriljem FIA. Za\xc4\x8dela se je 18. marca 2012 z dirko za Veliko nagrado Avstralije, kon\xc4\x8dala pa 25. novembra 2012 z dvajseto dirko sezone za Veliko nagrado Brazilije. Dirka\xc5\xa1ki naslov je osvojil Nemec Sebastian Vettel, mo\xc5\xa1tvenega pa Red Bull.'